تورکیه عدلیه ناظیرلیگی، آمریکادان، فتح الله‌چی ترور تشکیلاتی (فتو) چته باشی فتح الله گولن‌ین "کودتا گیریشیمی‌نین امرینی وئردیگی، رهبرلیک ائتدیگی" سببیله حبس اولونماسی طلب ائدیلدی.
بئله‌جه باخانلیقچا، کودتا گیریشیمینه باغلی ایلک موقتی حبس طلبی آمریکایا چاتدیریلمیش اولدو.
عدالت باخانلیغنجا، آمریکا عدلیه ناظیرلیگینه گؤندریلن طلب یازیسینا، آنکارا جمهوریتی ساوجیلیغی طرفین‌دن ایجرا ائدیلن سوروشدور ایچینده آنکارا 2. صلح جزا حاکیملیغی‌نین یاخالاما قراری دا علاوه ائدیلدی.
یازیدا، آمریکانین پنسیلوانیا ایالتینده یاشایان گولن‌ه باغلی تورک سیلاح‌لی گوجلری (TSK) ایچینده دییشیک روتبه‌لردن وظیفه ائدن فتو منسوبو عسگرلرین یئنه گولن‌ین قوموتانلیغی و امری آلتیندا سیلاحلی نیظامی بیر کودتا گیریشیمینده اولدوغو قید ائدیلدی.
گولن‌ین، کودتا تشببوسو، "خصوصیت‌لی شکیلده قصداً اؤلدورمه، پرزیدنتینه سوی-قصد، آنایاسال نظمی اورتا‌دان قالدیرماغا تشببوس، تورکیه بؤیوک میللت مجلیسینی آرا‌دان قالدیرماغا و یا وظیفه‌سینی ائتمه‌سینی مانع تؤرتمه‌یه تشببوس ائتمک، تورکیه جمهوریتینی اورتا‌دان قالدیرماغا و یا وظیفه‌سینی ائتمه‌سینه مانع تؤرتمه‌یه تشببوس ائتمک و سیلاحلی ترور تشکیلاتی قورماق ، ایداره "گوناهلارینی ایشلدیگی و بو جینایت‌لر ایچینده آختاریلدیغی بیل‌دیریلن یازیدا، گولن حاقیندا" سیلاحلی ترور تشکیلاتی قورماق و ایداره ائتمک گوناهین‌دان "10 ایلدن 15 ایله قدر، دیگر جینایت‌لردن ایسه اؤمورلوک حبس جزاسی‌نین نظرده توتولدوغو ایفاده ائدیلدی.
عدالت ناظیرلیگی‌نین یازیسیندا، موقتی حبس طلبی‌نین تورکیه ایله آمریکا آراسین‌داکی "گوناهکارلارین گئری وئریلمه‌سی و جزا ایشلرینده قارشی‌لیق‌لی کؤمک موقاویله‌سی"نین 10-جو مادده‌سی ایچینده اولدوغونا دقت چکدی.
عدلیه ناظیرلیگی کودتا گیریشیمیندن اوّل آمریکایا فتو طرفین‌دن ایشلنن جینایت‌لرله باغلی دؤرد آیری فایل گؤندرمیش و بو فایل‌لار اوزرین‌دن موقتی حبس طلب ائتمیشدی.
